ТУРИСТИЧКА ОРГАНИЗAЦИЈА ОПШТИНЕ

ВЛАДИМИРЦИ

ИЗВЕШТАЈ О РАДУ ТУРИСТИЧКЕ ОРГАНИЗАЦИЈЕ

ОПШТИНЕ ВЛАДИМИРЦИ ЗА

2023. ГОДИНУ

САДРЖАЈ:

* Увод...................................................................1
* Израда пропагадног материјала .....................1
* Интернет презентација.....................................1
* Информисање јавности кроз сарадњу и промоцију у штампаним и електронским медијима..........1
* Манифестације.................................................2
* Пројектне активности.......................................4

**Увод**

Туристичка организација општине Владимирци се као јавна служба бави свим активностима везаним за унапрђење и развој туризма локалне заједнице. Улога туристичке организације током 2023. године била је свеобухватна промоција у сврху стварања амбијента за реализацију имиџа општине Владимирци.

**Израда пропагандног материјала**

Једна од основних делатности Туристичке организације је израда пропагандног материјала ради што бољег упознавања туриста са свим потенцијалима наше општине. У току 2023. године припреман је и штампан пропегандни материјала, флајери, новогодишњи календари, дволисне брошуре, хемијске оловке, привесци, упаљачи, магнети, постери и велики број летака.

**Интернет презентација**

Своје активности Туристичка организација редовно објављује на својој facebook страници и сајту tovladimirci.rs. Путем објава и фотографија информисали смо јавност о нашим манифестацијама, сајмовима и целокупној активности. Веб сајт садржи комплетне и најновије информације о туристичким потенцијалима и понуди наше општине.

**Информисање јавности кроз сарадњу и промоцију у штампаним и електронским медијима**

У циљу промоције туристичке понуде Туристичка организација је сарађивала са ТВ и радио станицама и штампаним медијима. О свим својим активностима, као и о свим манифестацијама у којима је била главни организатор давана су редовна обавештења и урађене рекламе на локалној телевизији АС, Гласу Подриња и на Радио Владимирцима.

1

За манифестације у којима је учествовала Туристичка организација рађени су плакати,

флајери, радио рекламе, штампани програм – мајце, качкети, хемијске оловке, упаљачи.

Туристичка организација општине Владимирци током протекле године учествовала је у реализацији Дигиталне туристичке понуде која је још увек у току, како би на најбољи могући начин презентовала своју општину. У Дигиталну туристичку понуду уврстили смо културно-историјско наслеђе општине Владимирци ( манастир Каона, црква Св. Луке у Јаловику, црква Св. Илије у Меховинама, зграда Конака у Владимирцима ). У туристичку понуду општине Владимирци уврстили смо и Базене Владимирци као и манифестације: „Петровдански дани“ и Сазив Јаловичке ликовне колоније.

У јуну месецу Туристичка организација општине Владимирци презентовала је туристичке потенцијале општине Владимирци на Авали у склопу пројекта Авалског торња где су Туристичке организације сваког викенда презентовале своје крајеве.

**Манифестације**

У савременој туристичкој понуди, манефестациони туризам представља вид туризма који може да допринесе повећању обима тражње. Туристичка организација Владимирци већ неколико година успешно организује, подржава и координира неколико манифестација, које доприносе обогаћивању туристичке понуде.

**Богојављење**

Традиционално и ове године 19. јануара на Богојављење у селу Прово на реци Сави одржано је пливање за Часни крст. У оквиру ове манифестације одржан је и пригодан културно-уметнички програм.

2

**Ускрс**

За Ускрс у порти владимирачке цркве организовано је такмичење у куцању ускршњим јајима за најмлађе. Туристичка организација општине Владимирци била је активно укључена у овај догађај.

**Мајалук**

У селу Дебрц 13. маја одржана је традиционална манифестација Мајалук, посвећена народном обичају ( ритуални прелаз зиме у лето ). Бакљом је паљена ватра као у прадавна времена на Водицама у Дебрцу уз присуство око двеста житеља овог и суседних села. Циљ ове манифестације је очување традиције нашег краја.

**Петровдански дани** –манифестација која се традиционално организује већ неколико година у јулу месецу, ове године одржана је од 11. до 16. јула. Првог дана манифестације 11. јула у сарадњи са Црквеном општином организовано је након Вечерње службе, Духовно вече у Етно-парку. Посетиоце је као и сваке године највише интересевало традиционално паљење лила и дефиле истих кроз Варошицу. Другог дана манифестације 12. јула на дан славе општине Владимирци одржана је Света литургија у Храму и традиционално ломљење славског колача испред зграде општине. У оквиру манифестације Петровдански дани организовано је и неколико конецерата као и маскенбал за децу. Последњег дана манифестације 16. јула организовано је гастрономско такмичење ''Гудијада“, које је ове године било посећено и врло успешно реализовано. У припремању кулинарских специјалитета учествовало је преко 120 екипа. Манифестацију је посетило око 2000 људи.

3

**Михољски сусрети села -** манифестација обухвата активности у којима учествује становништво села са територије општине Владимирци. Активности су: спортска такмичења, моторички полигон за децу узраста од петог до осмог разреда основне школе, промовисање, очување и унапређење старих заната и културно – уметничке баштине, израда уметнина и предмета домаће радиности, као и остале активности у којима су становници села показали своја знања и вештине. Манифестација је одржана у августу месецу у варошици Владимирци, под покровитељством Министарства за бригу о селу, која је издвојила знатна средства у износу од 425.820,00 динара, као и општина Владимирци у сарадњи са Туристичком организацијом.

**Сачијада** – У октобру 2023. године по први пут организовано је гастрономско такмичење Сачијада. Туристичка организација општине Владимирци узела је активно учешће у организовању ове манифестације.

**Пројектне активности**

**Сувенирница**

Крајем јуна месеца завршена је изградња сувенирнице- дрвене монтажне кућице, за потребе Туристичке организације општине Владимирци. Сувенирница је постављена у самом центру Владимираца у парку испред зграде Конака. Опремљена је сувенирима израђеним у току 2023. године.

4

**Базени**

Под управом Туристичке организације је комплекс ''Базени Владимирци''. У току 2023. године у оквиру комлекса базена Владимирци извршили смо санацију плочица, бетонирање стаза, фарбање стаза, санација ограде, замена дотрајале санитарије, кречење унутрашњих простора, уређивање спољне фасаде, замена трске на тенди, фарбање металних површина( тенде, корпе за отпатке, мердевине за спасиоце), замена унутрашње и спољне расвете. Базен је почео са радом 25. јуна. Цена улазинаца била је 200 дин., цена лежаљки и сунцобрана 100 дин. Улазнице за децу до дванаест година биле су бесплатне радним данима. Базен је затворен 15. септембра.

**Осмомартовски излет** – манастир Крушедол – Сремски Карловци – Нови Сад, 6.3.2023.године.

Туристичка организација је у сарадњи са општином Владимирци шестог марта 2023. године као поклон женама а поводом осмог марта, „ Дана жена “ организовала једнодневни излет на релацији манастир Крушедол-Сремски Карловци-Нови Сад. Као и сваке године био је велики одзив дама које су изразиле жељу и придружиле се овом излету. Овакви садржаји допуњују афирмацију наше локалне самоуправе која води бригу о својим мештанима.

**Новогодишњи пакетићи**

Туристичка организација општине Владимирци у сарадњи са општином Владимирци и ове године поделила је преко 1500 пактића својим најмлађим суграђанима. Додела је вршена од петнаестог децембра у просторијама Туристичке организације општине Владимирци.

5

Владимирци в.д. директор

29.01.2024. Сандра Јовишевић